
	[bookmark: nev]TÓTH ADRIENN
Politikatudomány
MSc, 4. félév
Budapesti Corvinus Egyetem
Társadalomtudományi Kar
	






Témavezető:
	Dobos Gábor
PhD hallgató (BCE - Politikatudományi Intézet), BCE TK




Országos pártok - helyi önkormányzatok

Tanulmányomban a magyarországi parlamenti pártok helyi önkormányzatokban való megjelenésével foglalkozom. Az 1994 és 2010 közötti öt helyi választás eredményeinek áttekintése alapján arra a kérdésre keresem a választ, hogy mely tényezők és azok milyen mértékben befolyásolják a pártok helyi szintű megjelenését, hol és milyen arányban találhatóak meg e politikai szerveződések. Megvizsgálom van-e összefüggés a pártokba vetett bizalom és az egyes években tapasztalt önkormányzati pártarányok között, továbbá a települések társadalmi-gazdasági fejlettsége között.
A kvantitatív kutatást kiegészítve polgármesterekkel és helyi önkormányzati képviselőkkel készítettem interjúkat, mely során arra voltam kíváncsi, hogy ezek a szereplők miként vélekednek a pártok önkormányzati jelenlétéről, mennyiben tekinthető áldásnak vagy átoknak e politikai szervezetek megjelenése a képviselő-testületekben. Fő kérdésem: Valóban szükség van helyi szinten is az országos pártokra vagy a helyi politikában nincs helyük?



